Muḥend u caɛban - Ⅰ Muḥend U Caεban ileḥḥu ur yeẓri anda iteddu, yewweḍ γer yiwen akken n umkan, d lexla, gar ukessar d usawen, akka d iγil, akka d iγil, iṭij yella, tili ulac, yiwet n tejra mačči tettnuḥ dinna. Leḥcic mazal ur yerγi ara tuṭafi. Ad teẓreḍ dadda-k Muḥend U Caεban, albeεḍ iεawez iqqed ul-is, albeεḍ yeεṭel kan yiḍes-is. Netta icab uqerru-is, mazal-it ixaddem tikasiḍin i yigad ur nuklal.Yenna-as Muḥend U Caεban: -Ass-agi ččiγ taxsayt, ffγeγ-d deg uxxam welleh ma swiγ ula d tiqit n waman, aluṛ tura yenγayi fad. Uh! A wi d-yettin d azerẓur. Mi ulac azemmur di tmurt-agi!